L'Ajuntament de Bétera impulsa la modernització de la seua administració electrònica amb un nou projecte alineat amb el Pla de Recuperació, Transformació i Resiliència
18 de setembre de 2024

• Amb la modernització de la plataforma es pretén garantir un servei àgil a la ciutadania i un major nivell en la protecció de dades.

• El principal objectiu d'aquesta iniciativa és garantir la interoperabilitat de serveis digitals essencials de l'Administració General de l'Estat (AGE), facilitant la cooperació entre les administracions públiques i assegurant el dret dels ciutadans a l'accés als serveis públics.

Bétera fa un pas més en la modernització de la seua administració electrònica per a millorar la seguretat i les prestacions als veïns i veïnes. D'aquesta manera, el Consistori gràcies a fons europeus, en l'àmbit de la línia 5 del Pla de recuperació, transformació i resiliència del Govern d'Espanya, ha posat en marxa un programari que permet la gestió integral de l'administració electrònica “possibilitant que les tramitacions administratives es realitzen digitalment, sense necessitat de desplaçament fins a l'Ajuntament o altres edificis municipals”, ha indicat l'Alcaldessa de Bétera, Elia Verdevío, qui també ha posat en valor la importància de “oferir un bon servei als veïns i veïnes i facilitar-los els tràmits de manera en línia”.

Un avanç molt positiu que a més incrementa la velocitat de les tramitacions, mitjançant l'ús d'eines digitals, amb la finalitat de reduir els temps de tramitació.

Aquest projecte se centra en la implementació d'una plataforma d'administració electrònica que siga interoperable amb els serveis digitals essencials de l'Administració General de l'Estat (AGE), i dissenyada per a gestionar de manera eficient aspectes clau de la digitalització administrativa, com el registre electrònic, notificacions electròniques, facturació electrònica, gestió d'expedients i la carpeta ciutadana, entre altres.

Amb aquest projecte, l'Ajuntament de Bétera busca modernitzar i optimitzar els seus processos administratius a través d'una major digitalització, garantint un accés àgil i segur als serveis públics perquè els seus ciutadans puguen accedir a ells tant des de l'Administració General de l'Estat (AGE), com des de la seu electrònica de l'Ajuntament, augmentant l'eficiència en la gestió operativa mitjançant la integració de múltiples sistemes i plataformes.

En definitiva, el cerca ser una administració publica més pròxima, eficaç i eficient en l'atenció a la ciutadania.